Kit Harington

Christopher ”Kit” Harington (s. 26. joulukuuta 1986 Lontoo, Englanti) on englantilainen elokuva-, televisio- ja teatterinäyttelijä. Hänet tunnetaan Jon Nietoksen roolistaan yhdysvaltalaisessa televisiosarjassa Game of Thrones (2011–2019). Harington sai sarjasta parhaan miessivuosan Primetime Emmy -ehdokkuuden vuonna 2016. Harington näytteli myös Albertia Lontoon West Endin alkuperäisessä näytelmässä War Horse.

 Nuoruus 
Harington syntyi Lontoossa vuonna 1986 Deborah Janelle (o.s. Catesby), joka on entinen näytelmäkirjailija ja David Richard Haringtonille, joka omistaa kirjakaupan. Haringtonin isoisä oli Sir Richard Harington, 12. Haringtonin suvun baronetti.http://thepeerage.com/p43217.htm#i432162

Harington kävi Southfield Primary School -koulua vuosina 1992–1998, minkä jälkeen hän opiskeli Martleyssa sijaitsevassa Chantry High Schoolissa vuosina 1998–2003. Vuosina 2003–2005 Harington kävi Worcester Sixth Form Collegea, jossa hän opiskeli draamaa ja teatteria.

Vuonna 2008 Harington valmistui Central School of Speech and Drama -opistosta, joka on osa Lontoon yliopistoa. Teatterikoulussa hän esiintyi yhteensä kuudessa eri näytelmässä.

 Ura 
Valmistuttuaan yliopistosta Harington esiintyi National Theatren näytelmässä War Horse vuosina 2008 ja 2009. 

Haringtonin ensimmäinen televisiorooli oli vuonna 2011 alkaneessa yhdysvaltalaisessa HBO:n fantasiasarjassa Game of Thrones, jossa hän näyttelee Jon Nietosta. Hän sai roolin vain kolmella koe-esiintymisellä, mikä oli vähäinen määrä ottaen huomioon hahmon merkittävyyden ja Haringtonin kokemattomuuden. Access Hollywood nimesi hänet ”nousevaksi tähdeksi”.

Harington näytteli Vincentiä vuoden 2012 kauhuelokuvassa Silent Hill: Revelation 3D. Elokuvan kuvaukset alkoivat 7. maaliskuuta ja päättyivät 14. toukokuuta 2011. Marraskuussa 2011 ilmoitettiin, että Harington oli saanut roolin kuningas Arthurina uudessa elokuvassa Arthur and Lancelot, jonka kuvausten oli määrä alkaa vuoden 2012 alussa. Warner Bros. otti kuitenkin elokuvan pois julkaisulistaltaan eikä sen julkaisu ole varma.

Vuonna 2014 Harington esiintyi pääosassa Paul W. S. Andersonin historiallisessa katastrofielokuvassa Pompeji.

Vuonna 2017 Harington tienasi Game of Thrones -sarjasta 1,1 miljoonaa dollaria per jakso ja hänestä tuli yksi television parhaiten palkatuista näyttelijöistä.

 Filmografia 
Elokuvat Vuosi Suomenkielinen nimi Alkuperäinen nimi Rooli 2012  Silent Hill: Revelation 3D  Silent Hill: Revelation  Vincent2014  Pompeji  Pompeii  Milo Näin koulutat lohikäärmeesi 2  How To Train Your Dragon 2  Eret (ääni) Testament of Youth  Testament of Youth  Roland Leighton Seventh Son  Seventh Son  Billy Bradley2015  7 Days in Hell  7 Days in Hell  Charles Poole Spooks: The Greater Good  Spooks: The Greater Good  Will Holloway 	 2016  Brimstone  Brimstone  Samuel 2021  Eternals  Eternals  Dane Whitman
Televisio Vuosi Suomenkielinen nimi Alkuperäinen nimi Rooli Jaksojen määrä 2011–2019 Game of Thrones  Game of Thrones  Jon Nietos   62 jaksoa 2017  Gunpowder   Robert Catesby  3 jaksoa
Teatteri Vuosi Nimi Teatteri Rooli 2008–2009 War Horse Olivier Theatre, LontooNew London Theatre, Lontoo Albert Narracott  2010 Posh Royal Court Theatre, Lontoo Ed Montgomery

 Yksityiselämä 
Harington alkoi seurustella Game of Thronesissa näyttelevän Rose Leslien kanssa vuonna 2012. Pari ilmoitti kihlautumisestaan syyskuussa 2017 The Times -aikakauslehden kautta. He menivät naimisiin 23. kesäkuuta 2018.

Harington ja Rose Leslie ostivat 1,75 miljoonan punnan huvilan vuonna 2017 Itä-Englannin Suffolkin kreivikunnasta.

 Lähteet 

Aiheesta muualla



Luokka:Englantilaiset näyttelijät
Luokka:Englantilaiset teatterinäyttelijät
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit